LidanRubinov/Halacha-QA huggingface dataset:
שאלה: בדיקה אצל רופאת נשים: מתי מומלץ ללכת להיבדק אצל רופאת נשים? אני עם התקן וצריכה להיבדק אחת לחצי שנה, את הבדיקה עליי לבצע בימי הטהרה ואני חוששת שכתוצאה מהבדיקה יהיה דימום שיאסור אותי. מהי המלצת הרב בעיניין הזה? מראש.
תשובה: וברכת ד  עדיף מיד לאחר המחזור. חנוכה של אורה יהודה הלוי עמיחי מכון התורה והארץ כפר דרום אשקלון
שאלה: בחירת שם: שמי ענבל סגל נמצאת בשבוע 35 ומעוניינת לבחור שם לבן השלישי שלי. מתלבטת בין אביתר לאיתמר. אשמח להמלצתם. מראש ענבל סגל
תשובה: שני השמות יפים. לידה קלה, ובשעה טובה! אברהם קריספין רב קהילה בישוב אדם
שאלה: חבר של אחותי: יש לאחותי חבר. הם יוצאים כבר הרבה זמן, ונראים רציניים. בזמן האחרון אחותי התחילה להביא אותו הרבה לבית שלנו. הוא ממש נחמד, ומנסה להכיר אותנו ולדבר איתנו. הקטע הוא שאני מרגישה קצת לא נעים מזה שבן מדבר איתי ומחייך אלי. אני לא רגילה לזה, ואני לא יודעת אם זה ר לצחוק ככה עם בן.נכון שהוא יותר מבוגר ממני, אבל יש סיפורים על אנשים שהתחתנו עם הפרש של 10 שנים. הייתי שמחה עם תעזרו לי, ותסבירו לי מה אמור להיות היחס שלי ושל חברים של אחותי.
תשובה: לך יקרה!:) ישר כח גדול על שאלתך,על הבירור, ועל כך שאת מנסה להבין מה ואיך יהיה הכי נכון להגיב ולהתייחס. כל הכבוד לך על כך! :) בהחלט מובנת כל תחושת המבוכה והאי נעימות שנוצרת בך מכך שבחור גדול פונה אלייך, מתייחס באופן שחדש לך, מחייך וכו. ודבר זה גובר במיוחד כשבדרך כלל חיים בחברה יותר נפרדת או כאשר לא רגילים להתנהלות ויחסים מעין אלו. ולכן בוודאי שהרגשות שלך לגמרי מוצדקים ומקובלים! ובגיל שלך יקרה, (גיל שהוא עדיין לא מתאים לחתונה) באמת זה לגמרי תקין לשמור יותר מרחק מבנים ופחות להיות מצוייה בתוך קשרים מעורבים. בנוגע לחבר שלך אחותך, צריך להבין שיש פה משהו קצת אחר. וגם כאן קיים גבול מסויים שצריך לשים לב ולשמור עליו. מצד אחד הוא לא אדם זר ולא כמו עוד אחד מהמעגל החברתי שלך אישית. אלא חבר של אחותך. ובמיוחד אם את אומרת שיש כאן קשר רציני, אז בוודאי אפשר לראות אותו כמישהו חדש שבמובן מסוים נכנס (או מנסה להיכנס) למשפחה. מצד שני, בוודאי שחשוב עדיין לשמור על גדרי צניעות ועל יחסים והתנהלות שתרגישי בה נוח לגמרי! את בטח יודעת שבגיל שבו אחותך נמצאת, כבר קיים יותר קשר עם בנים למטרות חתונה, וחשוב להבין שאותם הדברים שאולי בגיל שלך לא מתאימים או לא מקובלים (ולכן גם לא מוכרים ורגילים לך.), אבל בגיל מבוגר יותר הם מתפרשים אחרת ויש להם מקום. ולכן יתכן מאוד שהחבר של אחותך בסכ"ה רוצה להיות בהרגשה נוחה איתכם ולהתערות במשפחה, וכל היחס שלו, ההתייחסות והחיוכים- נובעים מרצון פשוט להיות נחמד ולהכיר. וזהו דבר תקין ונורמלי לאדם חדש הרוצה להתחבר. אך יחד עם זה, בסופו של דבר הגבול הוא בידיים שלך! חשוב שתנהגי גם את ביחס טוב ונחמד אבל כמובן עד כמה שמרגיש לך נכון וטוב. ובוודאי שאם ישנם דברים שלא נוחים לך- את בהחלט לא חייבת לשתף איתם פעולה. מאחלת לך הרבה ברכה וטוב! ואם תרצי להמשיך לשאול או להבין יותר, את מוזמנת בשמחה ממש לכתוב אליי! :) בהצלחה רבה, מיכל יסכה. Michal66n gmail.com
שאלה: אוננות: שמי שרון אני עוד מעט בן 16,מוזר לי מאוד שאני כותב את זה ולא האמנתי שגם אני יצטרך ליכתוב את זה לצערי אני רואה דברים שאני לא צריך ליראות וזה כבר קורא מיספר פעמים וכל הזמן אני מיצטער על זה אני נופל על וכימעט בוכה מיתחן שה ירחם עלי כי אני מפחד שיעשה לי דברים רעים ואני קורא "תיקון הכללי" צדקה,אני יודע שתגיד שתעשה איטרנט רימון אבל ההורים שלי לא רוצים את זה כי זה גם יעורר חשדות כי הם יודעים שאני אחד שלא רואה את זה כי זה לא מתאים לי ואני תמיד מרגיש שבור כי זה גם אחרי פרדה שלי מחברה וזה שבר אותי וגם זה אחד הסיבות שזה קורא ואני מנסה לעשות דברים שיעזרו לי לישכוח מכל הדבר הזה אבל לא עוזר אני מבקש את העזרה אני לא רוצה ליכתוב את זה זה מביא לי צער כי אני מרגיש שאני יורק לה בפרצוף אחרי כל מה שהוא נותן לי.מרוב האבה שלי אליו אני מיתבייש פשוט להיות הבן שלו,אני רוצה שיהיה גאה בי שיראה שאני מנסה. מקווה שתענה בהקדם. וצום קל.
תשובה: לך וסליחה על העיכוב בתשובה אני קורא מה שכתבת, וגודל הצער שלך על מה שאתה מרגיש בו לא טוב, וזה כל כך יפה שאתה משתדל ומתפלל ועושה מאמץ. אל תתייאש, מה שאתה מתקשה בו אינך היחיד שמתקשה בזה, רבים בדור לנו מתמודדים עם האינטרנט וצרותיו. תמשיך להתקדם וללמוד ולנסות, ולהאמין בעצמך, ולהתפלל לה  שיעזור לך. ה  אוהב את בניו, ובוודאי את מי שמנסה ומשתדל לשמור מצוותיו. הוא לא בא בביקורת קשה עלינו, ובוודאי שלא מחפש להעניש אותנו. "רחמנא ליבא בעי" הקב"ה מחפש את המאמץ, ואתה תמשיך ותתאמץ, ובע"ה גם תצליח. בהצלחה יעקב ידיד כרמיאל
שאלה: אוננות: אני מרגיש צורך לאונן. יש לי תחושה מינית חזקה.
תשובה: צא מהבית לרחוב,לחברים, לבית המדרש. עסוק בקודש. אל תשאר לבד. חשוב על קודש. תפילה לימוד. הילחם.
שאלה: אוננות. האם מותר?: פעמים רבות ניסיתי להבין, האם מהתורה מותר לאונן, או שאסור. 1.האם יש הלכה לכך?, 2.האם יש הוכחה לכך?, 3.אם אסור, אשמח לשמוע מדוע, ומה עונשו של זה. 4.והאם אפשר לכפר על עוון זה?, וכיצד?. ושבוע טוב.
תשובה: א.עיין פרי מגדים או"ח במשבצות זהב סימן ג סוף ס"ק א, שהאיסור הוא מדאורייתא ב.ח קיבלו שער ואונן בני יהודה מתו משום ששפכו זרעם ארצה ולא רצו לעבר את תמר ג.האיסור הוא משום שזהו מעשה שאינו קדוש, בהיותו שם במרכז את התאווה לבדה בלי מטרה ערכית כלשהיא של המשך הזרע. עונשו של העושה כן חמור מאד ד.אפשר לכפר על העוון בחזרה בתשובה גמורה, עזיבת החטא וקבלה לעתיד, ובעיקר עזיבת התרבות השלילית שגרמה לזה ושמירת העיניים. ויש גם תקנה בצומות ועוד אך כיום עדיף ללמוד בעמל גמ  שאין טומאה שולטת בדברי תורה שנא  כה דברי כאש וכו
שאלה: ברית מילה: יש לי חבר יהודי להורים יהודים, בן 27 שלא עשו לו ברית מילה בגלל שהייתה אנטשמיות ברוסיה. ריציתי לדעת אם הוא פטור מברית, אם אפשר להתחתן איתו? הצעתי לו לעשות אך הוא טען שהוא גדול מידי ולא מוכן להסתכן ואמר שיהיה טכנולגיה אחרת ללא כאב יהיה מוכן לעשות זאת בשבילי. אני רוצה להתחתן איתו, אני פוחדת לעמוד במצב שכזה אנחנו חצי שנה יחד וחושבים להתחתן. אני אשמח לתגובתך
תשובה: לך. א. מותר להתחתן עם יהודי שלא עבר ברית מילה. ב. החבר שלך לא פטור מברית מילה. מצוות ברית מילה הינה מצווה חשובה ביותר. אולי דווקא בגלל הקושי לקיים אותה, גדולה חשיבותה. אפשא לעמוד על חשיבותה, מכך שמכל 248 מצוות "עשה" שבתורה (המצוות את האדם לעשות משהו, בשונה מ-365 מצוות "לא תעשה", המצוות את האדם לא לעשות משהו) על שתיים בלבד, מוטל עונש גדול ביותר- "כרת". שתי מצוות אלו הן הקרבת קרבן פסח, ומצוות ברית מילה. מצוות ברית מילה מוטלת על אבי הבן, החיוב שלה מתחיל כשהבן מגיע לגיל שמונה ימים, ומאותו היום והלאה, המצווה קיימת, ומחייבת, עד יום מותו של האדם, והוא איננו פטור ממנה, אלא אם קיום הברית מסכן את החיים. אם האבא לא מל את בנו, מכל סיבה שלא תהיה, כאשר הבן מגיע לגיל שהוא כבר "גדול", ומחוייב בכל המצוות (גיל 13) המצווה חלה עליו. את ברית המילה למבוגרים עושים היום בהרדמה מקומית, הכאב נסבל, אי הנוחות אחרי הברית נמשך כמה ימים, וגם הוא בהחלט נסבל. כמה וכמה תלמידים (עולים מחבר העמים) במוסד החינוכי שבו אני עובד עברו ברית מילה בגיל 16-18, ההתרגשות היתה גדולה מאד, והכאב בפועל היה הרבה פחות ממה שהם חששו. חפשו ב"גוגל" אתר "ברית יוסף יצחק", זהו אתר של ארגון המבצע ברית מילה למבוגרים בחינם, עם הרבה אהבה. פנו אליהם. בהצלחה, ו.שיהיה במזל טוב (החתונה שלכם.)
שאלה: הדרכה בהוסטל מעורב: אני מתחיל לעבוד כמדריך שיקומי בהוסטל לפגועי נפש. מדובר במוסד חילוני. הדיירים הם מבוגרים (בסביבות גיל 40 ), גברים ונשים, הסובלים מהפרעות נפשיות שונות. רמת התפקוד שלהם גבוהה והם עושים את הכל לבד, אבל אני אחראי עליהם וצריך לסייר בחדרים, לוודא שכולם עושים את מה שהם צריכים לעשות, לדאוג שאין בעיות מיוחדות, וכו. האם יש בכך בעיה? בנוסף, האם קיימים במקרה זה הלכות הצניעות הרגילות (נגיעה, ייחוד וכו )?
תשובה: המציאות היא שההוסטל הזה קיים. צריך לעשות את כל מה שצריך כדי לשמור על שלומם וטובתם של אלה שחיים שם. מובן שהיה עדיף שזה לא יהיה מעורב, אולם אם זה כך - אתה חייב להיות נאמן לשליחותך ולדאוג להם כמיטב יכולתך. לגבי הלכות צניעות: נקודת המוצא היא שגם פגועי נפש הם אנשים ככל האנשים, וחלים דיני צניעות וטהרה, ולא זו בלבד אלא שדווקא בשל העובדה שלעתים הם אלה שקלים יותר לניצול - צריך להישמר יותר. אולם אם יש צורך רפואי וטיפולי ליגוע בהם - הדבר דומה לרופאה או לאחות, והדבר מותר במגבלות הצורך. ובהצלחה גדולה
שאלה: אוננות לאדם שאין לו זרע בכלל: הרב, האם מותר לגבר שאין לו זרע בכלל ( עקר מלא ) לאונן? בסיום האוננות לא יוצע זרע בכלל. וסליחה על תוכן ההודעה.
תשובה: אינו עובר בזה על איסור דאוריתא, אך יש בזה צד קלקול כח המדמה ופגיעה בטהרת הנפש. יש לתת ליצר הזה את מקומו ביחסי אישות עם אשתו בטהרתה. קדושים תהיו
שאלה: הוכח תוכיח: יש לי שאלה בקשר לציווי "הוכח תוכיח".אם אני רואה אדם שיותר מבוגר ממני חוטא,אני צריכה להוכיח אותו?
תשובה: וברכת ד  לא בצורה פוגענית ומעליבה, אלא ללמוד אתו יחד את הנושא, ובתוך כך להסביר לו את הבעיה, אבל באופן מזלזל אין זה ראוי, בייחוד שאם הדבר יבוא מתוך מצוות תוכחה הוא לא יקבל את הדברים בגלל פער הגילים, ובמקרה כזה לא כדאי להוכיח. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כהן וחוזרת בתשובה: האם כוהן רווק בגיל מבוגר יכול לשאת חוזרת בתשובה שאינה בתולה?
תשובה: כל זמן שהקשר לא היה עם גוי או קרוב משפחה האסור בחיתון מותר לה להתחתן עם כהן וגם הילד יהיה כהן. רק במקרה שקיימה יחסים עם אדם שלפי התורה אסור היה לה להתחתן עמו, היא נקראת זונה שעליה נאמר:"אישה זונה וחללה לא ייקחו". ולהלן מקור התשובה מספר פניני הלכה מאת הרב אליעזר מלמד שליט"א ועיינו בספר באתר ישיבה אייל משה קדושת הכהן מצוות מיוחדות ייעדה התורה לכהנים, כדי לקדשם ולהכינם לתפקידם הרוחני. ככלל אפשר לומר שהאיסורים המיוחדים לכהנים נועדו לרומם אותם מעל הצדדים המסובכים והקשים שבמציאות. בשני תחומים הגבילה התורה את הכהנים, בתחום המשפחה ובתחום הטהרה. נעסוק תחילה במשפחה. אסור לכהן להתחתן עם גרושה או עם חלוצה, אבל עם אלמנה מותר לו להתחתן. וכן אסור לו להתחתן עם זונה. וכאן צריך לציין שהמושג זונה בתורה שונה מהמושג זונה בלשוננו. אצלנו מי שמפקירה עצמה תמורת ת נקראת זונה, ולדעת רבים אף אשה שקיימה יחסי אישות שלא במסגרת הנישואין נקראת זונה, אבל על-פי התורה אף שיש בזה איסור, עדיין בחורה זו לא נאסרה בחתונה עם כהן. ורק אשה שקיימה יחסים עם אדם שלפי התורה אסור היה לה להתחתן עימו, היא הנקראת זונה. למשל בחורה שזנתה עם גוי נקראת זונה, וכן בחורה שזנתה עם אביה או אחיה או אחד משאר קרוביה האסורים עליה, היא הנקראת זונה. אבל כאמור מי שקיימה יחסים עם אדם זר ללא נישואין, מכיוון שמבחינה עקרונית היתה יכולה להתחתן עימו, אין היא נקראת זונה, ואף שארעה לה תקלה, מותר לה עדיין להתחתן עם כהן. גם גיורת אסורה לכהן (שו"ע אה"ע ו, ח).
שאלה: זקן: יש הלכה שאם אדם מבוגר נכנס לחדר שבו אני נמצא-אני צריך לקום מאיזה גיל האדם נקרא "מבוגר" ואז אני צריך לקום בפניו?
תשובה: אין הלכה כזו. יש לקום כאשר אחד מן ההורים או אחד מרבותיך נכנס לחדר. הגמרא (קידושין ל"ג עמ  א ) מספרת מעלה על ר  יוחנן, מגדולי חכמי התלמוד, שהיה קם גם לכבוד גויים זקנים, כי חש שרוב שנותיהם, והחוויות שעברו במהלך שנות חייהם, נותנות להם מעלה על פני צעירים יותר.
שאלה: מקור איסור אוננות: כל ההלכות שאני מכירה - הם הלכות מכוונות אל הרוב. לוקחים את יצר האדם -ואומרים לו איך להשתמש ביצר בצורה הטובה ביותר. נניח - שתית אלכהול - מותרת במידה. ופעם,כבר מגיל קטן ילדים למדו לשתות קצת בקידוש - ובפורים היה מותר ובפסח חובה ואז באמת כמעט לא היו שיכורים בעם ישראל. וכך כל ההלכות המילת מפתח מידתיות. חוץ מהלכה אחת - הוצאת זרע לבטלה חיפוש קצר מעלה -ואני לא תלמידת חכם ובעלת ידע מוגבל- אז אולי אני טועה,שהמקור הוא או מעשה ער ואונן: ששם הם הלכו לאישה - והשפילו אותה וסרבו לקיים את מצות פרוורבו וכך גם דור המבול. כלומר להוצאת זרע לבטלה - לפי הסיפורים במקרא היתה מטרה של מניעת פרית ורביה - ולא רק יצר שמתגבר על האדם. מצד שני השו"תים מלאים תשובות בסגנון של זה באמת מצוה מאוד קשה לקיים לכן תשמח כל פעם שאתה מאריך את הזמן בין עברה לעברה. כלומר- תעשה תשובה למרות שבלב אתה יודע שיש סיכוי טוב לאחטא ואשוב. כלומר -מראש ההלכה בנויה כך שלרוב האנשים היא לא ברת השגה. 3 שאלות 1- האם יש עוד הלכות כאלה שרק מיעוט מסוגל באמת לקיים? 2-האם ההלכה המקורית לא היתה אמורה להיות לאנשים נשואים שלא ימנעו את עצמם מהנשים שלהם - ולא לאנשים רווקים או למקריות שלא תלויה באדם? 3-האם בראית השתלשלות ההלכה, אין כאן השפעה של דתות אחרות שרואות בכל נושא היצר דבר פסול (כמו הנצרות)? מראש סליחה על האורך. קשה יהיה לי לחנך את הבן שלי למשהוא שנראה לי תלוש מהמציאות לכן אני מחפשת הכוונה והבנה למצוה.
תשובה: מה שאת כותבת על היחס העקרוני בהלכה, נכון גם ביחס להוצאת שכבת זרע לבטלה. גם היא על דרך הרוב. התורה מתירה ואף מעודדת קיום יחסי אישות, ביחסים שבין איש ובין אשתו, ואוסרת הוצאת שכבת זרע לבטלה. זהו מימוש העיקרון של התורה שאת כותבת עליו, ובצדק. הכל במידה. גם כאן. בהמשך דברייך את מניחה כי האיסור היה בשל הרצון להימנע מפריה ורבייה. אולם זו הנחה אפשרית אך לא מבוססת, ולא זו הדרך בה למדו אותה פוסקי ההלכה. הם למדו כי האיסור הוא בלקיחת כוח החיים ואי מימושו לייעוד שהוא נוצר למענו   בקיום יחסי אישות בתוך המשפחה, גם בלי קשר לשאלת פרו ורבו. השו"תים שאת מצטטת אינם עוסקים בהלכה הקובעת כי העיקר הוא להרחיק פעם מפעם. השותי"ם קשורים ל"הלכות תשובה", לאמור: מהי הדרך בה צריך האדם הנופל להתמודד עם האתגר הזה. אולם   מקיימים. ובשאלותייך: א. האם התרחקות מלשון הרע מקוימת יותר? ב. אין שום מקור לכך שהאיסור המקורי נועד לשאלת הקשר בין איש ואשתו. ג. אני לא יודע לענות על השפעות זרות מחוץ להלכה על עולם ההלכה בהקשר זה. אין לי סיבה להניח שכך היה, ונראה לי כי גם את רק העלית השערה שאין לה כל בסיס. האם קבלת תשובה היכולה להוות בסיס חינוכי?
שאלה: כשרות לפסח: יש לי מסטיקים ללא הכשר לפסח ORBIT מאחר ואינני מוכרת חמץ לגוי מה עלי לעשות? לזרוק או להצניע וחג שמח נופר
תשובה: זהו ספק תערובת חמץ. ולכתחילה יש למכור לגוי אם אינך מוכרת יש לשרוף
שאלה: אוףףף, לא מסתדרת עם המורה שלי.: יש לי מורה לתנ"ך באולפנה, אני לא מצליחה להסתדר איתה!, יש לה קול צווחני ואני לא יכולה להיות בשיעורים שלה! היא נטפלת אלי ולבנות מסויימות כל הזמן ועושה אפליות ושמנסים לדבר איתה היא לא מקשיבה וחושבת שרק היא צודקת! אני מנסה להשתפר אצלה אבל היא לא מסכימה ולא נותנת הזדמנויות, דיברתי איתה, ההורים דיברו איתה, המנהלת וכו וזה לא מעניין אותה! מה לעשות? איך להתנהג ולדבר איתה?
תשובה: לקחת את השאלה שלך ולפרסם על הקיר של ארגון המורים, שיהיה להם ככה נקודה למחשבה כשהם עוד בחופש ויש זמן. כאילו מה את רוצה בסך הכל, להצליח ללמוד אצל המורה שלך? להתחבר לספר הספרים? ועל מה את לא עושה בשביל זה, עוד לא התחלנו לדבר. אז את יכולה להמשיך ולהגיע עד מנכ"לית משרד החינוך ולחכות ולראות איך הדברים יתפתחו, ו.את יכולה גם לקבל כרטיס VIP לחיים האמיתיים. (לא שעכשיו את חיה בכאילו או משהו, אבל אי אפשר להתכחש שיש בשנים האלה אפקט של חממה). ברור שהרבה יותר נחמד להסתדר עם כל מי שתבואי איתו במגע, שדברים יזרמו חלק, אבל מה לעשות שהחיים לא תמיד מתארגנים ככה. כאילו אם את חושבת שתמיד תסתדרי עם כל אחד זה באמת אחלה שאיפה ובלי שמץ ציניות כולי תפילה גם שתצליחי. אבל שוב, מה לעשות שהחיים מוכיחים שלא תמיד זורם עם כל אחד בכל מצב ולפעמים הברירות שיש לך, כמו שדסי רבינוביץ  הייתה אומרת, מסתכמות באחת והיא להתמודד. למה היום זאת המורה שלך, מחר הרכזת בשר"ל ושנה הבאה המרצה של הסמינריונית שלך באוניברסיטה. להתמודד זה יכול להיות לקום וללכת שלפעמים זאת אופציה, זה יכול לגייס את כל העולם ואשתו להסדרים והסכמים כמו שעשית, ולפעמים כשמשהו לא ממש עובד זה יכול להיות גם לעבוד על עצמך. אופציה שלא תמיד חושבים עליה אבל היא אופציה. ואני בכלל לא בקטע של לחפור לך שזאת המורה שלך ולכן היא גם בטוח צודקת. למה בואי נגלה לך בסוד שמורות עם כל מה שהם מבוגרות ועם ניסיון חיים ומה שזה לא יהיה, הן גם בני אדם עם חולשות וחסרונות. כמו כל אחד בעצם. אז, אולי מה שהמנהלת וההורים שלך לא יכולים לומר לך, אנחנו כן יכולים, ובלי להיכנס לפרטים בכלל, יש מצב שהאמת לא נמצאת בכיס של המורה שלך, שהיא לא ממש ר ואפילו טועה. מה שכן, הנקודה היותר מעניינת בסיפור זה לא מה היא ומה היא עושה או לא עושה לך ולחברות שלך. אלא איך את נבנית או לא נבנית מהסיפור הזה. למה, בחיים הסיטואציות האלה לא הולכות ונגמרות הם רק פושטות ולובשות צורה. כשלהשליך ת אחריות על האחר מאז ומעולם זה היה דבר קל, לקחת ולהעמיס אותה על עצמך זה סרט אחר לגמרי. ולפעמים אחרי שניסית כבר הכל, ולפעמים אפילו לפני, שווה לשקול אותה ברצינות. לקחת אחריות יכול להיות למשל להשתדל לצאת 200  ר מבלי להחצין את זה אובר בצורה שמתגרה, מן לשמור על פרופיל נמוך ולסחוב ת חודשיים וחצי שנשארו. בתור שלב שני זה גם יכול לכלול לדון לכף זכות וזה, לכתוב מכתב סלש לנהל שיחה פייס טו פייס לא בסטייל אני מאשים    כמה היא מפלה וכמה את משתדלת  אלא רק עדכון שבאמת החלטת לקחת ת צמך בידיים ולהשתפר ואפילו תשמחי אם היא תוכל לעזור לך בזה. אבל בואי נשאיר את זה שלב שלב בלי לקפוץ גבוה מידי. שוב, ממש לא כי היא המורה שלך והגדולה בסיפור ולכן היא הצודקת, ולא רק כי היא המורה ואת זו שצריכה לכבד. אלא בגלל השאלה מה זה עושה לך, איפה את מפרגנת לאישיות שלך עוד קומה שתיבנה בה. כי לומר שבשנים המדהימות האלה בונים ת אישיות וכל הבלה בלה שאוהבים לומר זה נחמד, השאלה שהרבה יותר מהותית היא אם גם זוכרים ליישם את זה מידי פעם, את יודעת ככה בקטנה. שבוע טוב ומועדים לשמחה רינת rintz3 gmail.com
שאלה: שירים בספירת העומר: בזמן האחרון שמעתי הרבה דעות לגבי שירים בספירת העומר.שמעתי כמה רבנים שאמרו שהדור שלנו הוא דור דכאוני אז מותר לשמוע שירים. זה נכון?יש התרה לשמוע?
תשובה: באופן כללי האיסור לשמוע שירים נובע מהאיסור שכתוב על ריקודים ומחולות, ולכן שירים שקטים שאינם מביאים לריקודים מותר לשמוע. באמת אדם שהוא דיכאוני וקשה לו בלי לשמוע שירים מותר לו לשמוע שירים. אבל, נראה שיש דרך אחרת להתגבר על אחת הבעיות של הדור, הדכאונות. יכול להיות שהדכאון נעוץ דווקא בעובדה שאנחנו מתנתקים מהסביבה, לא נהנים מהנוף, וקשה לנו לדבר שיחה משוחררת עם חבר כמו שצריך. אנחנו שקועים בעצמנו הרבה פעמים. פעם מישהו אמר שהוא הסתכל מה הילד שלו בן שנתיים עושה, כשהוא הולך ברחוב, והוא ראה שהדרך יכולה לארוך אפילו שעה, איך? כל דבר שהבן שלו רואה בדרך הוא מתעניין, הוא מנסה לקחת, הוא נהנה מלהרים עלים, ולקטוף פרחים, הוא נהנה אפילו ממכונית שחולפת ונוסעת, ונהנה לומר שהיא בצבע ירוק! היכולת הזו להנות מכל מה שבסביבנו, שנולדנו איתה באופן טבעי, קצת נלקחה מאיתנו על ידי המכשירים שאנחנו משתמשים על מנת להפיג את ה שעמום  שלנו, וכך הרגלנו את עצמנו לא להנות מפיסת טבע רעננה שאלייה אפילו לא בטוח שאנחנו שמים לב, כי באותו זמן אנו עסוקים בלשמוע איזה שיר חדש שבדיוק יצא עכשו. בקיצור, יכול להיות שאולי אם כמה ימים לא נשמע מוזיקה, נסתכל על הסביבה, ונדבר עם חברים, זה יעזור לנו ולחברים, יותר מאשר לשמוע מוזיקה. ואולי יפיג לנו את הדכאון, ויעזור לנו לחוש טובים יותר ובריאים יותר. שווה לנסות  ) שיהיה בהצלחה עקיבא akivamakshivim gmail.com
שאלה: הוצאת זרע לבטלה: ידוע שהוצאת זרע לבטלה זה איסור חמור שבתורה, אבל יש לי שאלה קשה במיוחד, כמו כן אוננות גם אסורה שכן מדובר בזרע לבטלה אך כאן אין שום איסור מכיוון שבלאו הכי הזרע ילך לבטלה כל עוד אין נישואים. גוף האדם מיצר זרע כל הזמן ויש לרוקנו לעיתים, אי אוננות בידי מי שלא מקיים יחסי מין תגרום להצטברות זרע ופליטתו בלאו הכי בלילה פעם בכמה שבועות ולכן מדובר במצווה שהציבור לא יכול לעמוד בה. על כן אוננות כן מותרת ומי שמאונן לא עובר על שום עבירה מהתורה ואלוהים כלל וכלל לא יעניש אותו ולא חלה עליו כל סכנה. בזרע אין נשמה ועל כן לא מדובר בהריגה לעומת הפלה שהיא דבר שכן אסור. לאסור זרע לבטלה זה כמו לאסור על אישה לקבל מחזור שכן הביצית זה גם הפריה פוטנציאלית. איך תענה על השאלה קשה זו, כמו נניח שאישה מקבלת מחזור, וסת איננה יכולה להישמר בתוך רחם אחרת חייבת לפלוט כל פעם בחודש אז אותו דבר לדעתי שגם תאי זרע חייבים לפלוט שאין מקום באשכים?
תשובה: כל דבר צריך להתממש באופן הנכון והבריא רוחנית. אדם צריך לעשות צרכיו, אולם ראוי שיעשה כך בצינעה ולא בציבור. אחר מחוייב להוליד ילדים אולם ראוי שיעשה זאת עם אישה כשרה על ידי נישואין. שזרע יוצא מן האדם בקרי לילה, או ביחסי אישות עם אשתו, אין דבר אסור ובמקרה השני אפשר שיש בדבר מצוות עונה, אבל כשאדם מוציא את זרעו באופן אסור כגון מאונן, או שמקיים יחסי אישות אסורים, הדבר אסור. לאדם יש צורך פיסי לאכול. יש דברים שמותר לאכול ויש שאסור לאכול. הצורך שלו לאכול אינו מתיר לו לאכול באופן אסור.
שאלה: חלומות על מוות : לכבוד הרב, ברצוני לשאול דבר מה לגבי חלום. אני אישה צעירה, נשואה עם משפה וילדים קטנים, הורים אח ואחות. מאז פטירת סבי שהלך לעולמו לפני כ10 שנים אני חולמת המון על טרגדיות משפחתיות - בכל פעם מישהו אחר מת בין אם זה חלילה וחס אחד מילדי ובין אם משפחתי-הגרעין. אני אחת שזוכרת חלומות ולכן אני נורא מפחדת ממוות במשפחה. החלום האחרון היה בשבת האחרונה בו חלמתי שאימי נפטרה תוך כדי שיחה עימי. התעוררתי ובכיתי נורא, לא יכולתי לשאת את המחשבה שכזה דבר יקרה (הורי לא מבוגרים כ"כ), אפילו למחרת בבוקר כשסיפרתי לבעלי התחלתי לבכות שוב. בעלי אמר לי שאולי אני צריכה טיפול היות והחלומות הרעים שלי עסוקים במוות משפחתי. רציתי לשאול לדעתך ובכלל, יש פשר לחלום העוסק במוות? יש לו משמעות? יש דרך להתמודד? מראש.
תשובה: לגדולי עולם הקב"ה מדבר בחלום. אנו לא במדריגה הזו, ולכן אין ערך בחלומות הללו. החלום הוא תוצאה של לחץ או כאב, ולכן הקשיבי לעצת בעלך ולכי לטיפול שיסייע לך להתמודד עם הגורמים לחלומות הללו. חשוב לומר קריאת שמע על המיטה כראוי, ולהרדם מתוך לימוד תורה מסויים כגון פסקא בספר מסילת ישרים. שדרשה הגמ  בברכות  שבע ילין בל יפקד רע  הישן שבע מד"ת לא יפגע ברעה. בהצלחה
שאלה: חלום: לכבוד הרב, ברצוני לשאול דבר מה לגבי חלום. אני אישה צעירה, נשואה עם משפה וילדים קטנים, הורים אח ואחות. מאז פטירת סבי שהלך לעולמו לפני כ10 שנים אני חולמת המון על טרגדיות משפחתיות - בכל פעם מישהו אחר מת בין אם זה חלילה וחס אחד מילדי ובין אם משפחתי-הגרעין. אני אחת שזוכרת חלומות ולכן אני נורא מפחדת ממוות במשפחה. החלום האחרון היה בשבת האחרונה בו חלמתי שאימי נפטרה תוך כדי שיחה עימי. התעוררתי ובכיתי נורא, לא יכולתי לשאת את המחשבה שכזה דבר יקרה (הורי לא מבוגרים כ"כ), אפילו למחרת בבוקר כשסיפרתי לבעלי התחלתי לבכות שוב. בעלי אמר לי שאולי אני צריכה טיפול היות והחלומות הרעים שלי עסוקים במוות משפחתי. רציתי לשאול לדעתך ובכלל, יש פשר לחלום העוסק במוות? יש לו משמעות? יש דרך להתמודד? מראש.
תשובה: כיום אין אנו מתחשבים בחלומות. "חלומות שוא ידברו (למעט אנשים או מקרים מיוחדים מאד) ככל הנראה החלומות החוזרים ונשנים מציפים איזשהיא חרדה שזקוקה לטיפול. אבל כאן אולי הכתובת היא פסיכולוג ולאו דוקא רב בהצלחה חגי
שאלה: למה אסור להתחתן עם גויה?: אני בן 23 ויוצא עם בחורה גויה. היא בחורה מדהימה מאוד מחוברת לעצמה למציאות לאלוקים, היא מתפללת הרבה יש לה לב מזהב, היא חושבת תמיד איך לעשות טוב ואיך שיהחה טוב לעולם. אחרי כמה חודשים שיצאנו היא אמרה לי שהיא מוכנה להתגייר בשבילי אחרי שבדקתי מה התהליך היא החליטה שהיא לא תעשה את זה בגלל שזה תהליך מסובך ולוקח המון זמן. היא שואלת איך יכול להיות שדת יכולה למנוע משני בני אדם לאהוב אחד את השני?! הרי אלוקים חפץ בטוב בין בני האדם. אני ישמח לעזרה וייעוץ
תשובה: אכן, אתם בבעיה. אתה שואל איך זה שדת יכולה למנוע שני בני אדם לאהוב האחד את השני. ובכן, הדת מונעת מימוש אהבה בעוד מקרים, ולא רק במקרה של יהודי ומי שאינה יהודיה. כמו- כהן וגרושה, כהן גדול (היום אין כהן גדול) ואלמנה, ובוודאי גרושה. (אגב, גם כהן וגיורת לא יכולים להנשא.) אח ואחות, גם אם מאד מאד יאהבו אחד את השני, וירצו להתחתן, גם הדת- התורה אוסרת, וגם החוק האזרחי. וכך גם אב ובתו, אם ובנה, סב וכדתו. וגם אשה נשואה לא יכולה לממש את אהבתה לגבר שהיא אינה נשואה לו, אפילו אם בעלה והיא לא הסתדרו, ואינם חיים ביחד כבר הרבה שנים. אלוקים אכן חפץ בטוב בין בני אדם, ובאהבה ושמחה, אך כמו שאנשים מבוגרים מבינים יותר טוב מילדים, שלא כל מה שטוב עכשיו, הרגע, הוא טוב לאורך שנים (עישון, אלכוהול, סמים, ממתקים לשיניים, שומן מן החי.) כך אלוקים מבין יותר טוב מאיתנו, מה טוב לאדם, ומה טוב ליהודי ולמי שאינו יהודי.
שאלה: להתאהב באהבה: תמיד רציתי להתחתן מוקדם. יצאתי עם מישהי תקופה ארוכה, ולצערי אחרי מספר חודשים הבנו שזה לא זה. נפרדנו מתוך הבנה ברורה שזה ממש לא זיווג משמיים. מה צריך לעשות כדי לא ליפול לחתונה עם בת זוג לא מתאימה?
תשובה: לך, זו שאלה חשובה, ויפה לראות שאתה מנסה להפיק לקחים. כל אחד ואחת מגיע לפגישה עם מערכת של ציפיות ומחשבות אודות הקשר הזוגי שהוא מחפש. במילים אחרות אפשר לקרוא למחשבות הללו   דמיונות. בחיינו אנו נחשפים אל מערכות שונות של יחסי זוגיות, החל מהורינו, דרך משפחתנו וחברינו, וכלה בתרבות ובמדיה. חשיפה זו מייצרת דימויים, שהם מחשבות על מה אמור להיות בזוגיות טובה ומה לא. הדימויים טובים, אבל חשוב מאוד להבדיל בין הדמיון למציאות. התרבות המערבית של היום מאוהבת באהבה. כמות השירים והסרטים שעוסקים בה   בלתי נתפסת. אך גם אם החיפוש הזה מוצדק וראוי, העוצמה של הדימויים שלו מסכנת אותנו בקיבעון. במקום להתייחס למציאות כפי שהיא, משווים אותה אל הדימויים שיצרנו. על מציאות שכזו נצטווינו  א-לוהי מסכה לא תעשה לך    אסור להתקבע. ההפרש בין המחשבות למציאות מהותי וקיים תמיד, וכאשר מדובר על אהבה ממשית   הפער הוא לצד החיובי והקסום. המציאות היא מעבר לכל דמיון, ושום מחשבה לא מסוגלת להתעלות על החוויה של האהבה. זהו הצד החיובי של שימת הלב אל המציאות הממשית. הצד השלילי והמסוכן של ההתעלמות מהמציאות, וההיתפסות לדמיונות הוא שכך אפשר להיכנס אל מערכת שאינה מתאימה לנו כזוג. מי שחדור להט להתחתן עלול להיות מאוהב ברעיון של חתונה, להיכנס למערכת יחסים לא מתאימה, לא לשים לב לכך ולבסוף להגיע להתפקחות כואבת. אל החיפוש אחר בת זוג מומלץ להגיע נקיים ככל האפשר. המשמעות של נקיות היא להיות חופשיים מהלחצים החברתיים והאישיים להתחתן  ממחשבות על כך שמוטלת עלי חובה להינשא בגיל מסוים (ההלכה אינה קובעת מתי להתחתן)  מאידיאולוגיות שרוצות שנתחתן בגיל צעיר ומהפחד מפני הרווקות המבוגרת. החופש הוא להצליח לחיות את הפגישה, הזוגיות והרגע. צריך להרגיש מה יש לנו וגם מה אין  לראות איך הקשר פורח ומתפתח, או לחלופין דועך וקמל. המודעות למצב של הקשר הזה, שבתוכו אתה נמצא כעת   היא מה שחשוב, וכל המחשבות על אמונות ואידיאולוגיות הן שוליות. טוב להיות בתוך הקשר ולא מעליו. מדבריך נראה שחלום שלך דוחף אותך להתחתן, כלומר שאיפות מהעבר מנסות לעצב לך את העתיד. בזוגיות נכון לדבר על הווה, ולראות כיצד הוא מתפתח בעצמו. פעמים רבות, למרות ההתמכרות השלילית לדמיון   מצליחים בני הזוג לרקום זוגיות נפלאה לאחר שהם מתפקחים, ולאהוב זה את זו. אין צורך להרים ידיים אם מתגלים פערים (לרוב הם צצים), אך אבל תמיד טוב להימנע מבעיה, גם אם לאחר השקעה אפשר לחיות איתה בטוב. אל הנקיות והרגישות למצב, כדאי להוסיף גם אנרגיות לקשר. חשוב להגיע עם רצון להשקיע ולהתאמץ לפתח את מה שיש ביניכם. השחרור מהכבלים החיצוניים לא נועד להפוך אותנו לאדישים, אלא להציב את עצמנו כאדונים לרצון להתחתן. כאשר אנו אחוזים בזרועות של המציאות, אפשר לתת לרצון להתחתן לפרוץ ולהתבטא בהשקעה. צריך להאמין בקשר, אבל לא להחליט מראש שזהו זה. אין תעודות ביטוח, אבל חשוב לפחות לא להתמכר לאשליות הדמיוניות שעמלנו כה הרבה בשכלול שלהן. זוגיות זקוקה להמון אמון ואשראי, אבל גם למוצקות. המציאות היא גם החשובה והקובעת באמת, אבל מעבר לזה, היא גדולה הרבה יותר מכל דמיון. מתאהבים באדם ולא באהבה. חננאל hananel8 gmail.com